  Виталий Пронин 14-тӥ - 16-тӥ феврале Пичи Пурга черкогуртын ортчо дышетскись пиналъёслэн 19-тӥ тол ӵошатсконъёссы. Гуртъёсысь но городъёсысь пинал полиатлонистъёс туннэ, 14-тӥ феврале, суй кужымзэс эскеризы но ыбылӥськизы, нош ӵуказе куасэн бызьылозы. Туннэ ӝыт ик черкогуртысь «Маяк» стадионын ужрадэз сӥё-дано усьтӥськоз. Куноослы капчи мылкыд кузьмалозы шудонъёслэн утисьёссы - пурга нылъёс: Окси, Аннок но Айно.  